CELEX: C2005/229/21
Language: da
Date: 2005-09-17 00:00:00
Title: Sag C-304/05: Sag anlagt den 29. juli 2005 af Kommissionen for De Europæiske Fællesskaber mod Den Italienske Republik

17.9.2005   
            
            
               DA
            
            
               Den Europæiske Unions Tidende
            
            
               C 229/10
            
         Sag anlagt den 29. juli 2005 af Kommissionen for De Europæiske Fællesskaber mod Den Italienske Republik
   (Sag C-304/05)
   (2005/C 229/21)
   Processprog: italiensk
   Ved De Europæiske Fællesskabers Domstol er der den 29. juli 2005 anlagt sag mod Den Italienske Republik af Kommissionen for De Europæiske Fællesskaber ved M. van Beek og D. Recchia, Kommissionens Juridiske Tjeneste, som befuldmægtigede.
   Kommissionen har nedlagt følgende påstande:
   
               1.
            
            
               Det fastslås, at Den Italienske Republik har tilsidesat sine forpligtelser i henhold til artikel 6, stk. 2-4, sammenholdt med artikel 7 i direktiv 92/43/EØF (1) og artikel 4, stk. 1 og 2, i direktiv 79/409/EØF (2), idet den i forbindelse med projektet om udvidelse af skiområdet Santa Caterina Valfurva (pisterne benævnt »Bucaneve« og »Edelweiss«) og i forbindelse med den hermed forbundne opbygning af infrastrukturen med henblik på afholdelsen af verdensmesterskabet i alpint skiløb 2005, i det særligt beskyttede område IT 2040044, Parco Nazionale dello Stelvio,
               
                           —
                        
                        
                           har tilladt, at der blev truffet foranstaltninger, der kan få væsentlig indvirkning på det særligt beskyttede område IT 2040044, Parco Nazionale dello Stelvio, uden at have underlagt disse foranstaltninger en passende undersøgelse med henblik på at vurdere deres indvirkning på området henset til bevaringsmålsætningerne herfor, og i alle tilfælde uden at have overholdt de bestemmelser, der kun giver mulighed for at gennemføre et projekt — i tilfælde af, at virkningerne er vurderet negativt — såfremt der ikke findes nogen alternativ løsning, og kun efter at have underrettet Kommissionen om alle nødvendige kompensationsforanstaltninger for at sikre opretholdelsen af den globale sammenhæng i Natura 2000
                        
                     
                           —
                        
                        
                           ikke har tillagt det særligt beskyttede område IT 2040044, Parco Nazionale dello Stelvio en retlig stilling for beskyttelse, hvorigennem det særligt kan sikres, at de fuglearter, der er nævnt i bilag I til direktiv 79/409/EØF, kan overleve og yngle, og at de trækfuglearter, der ikke er nævnt i bilag I, men som er regelmæssigt tilbagevendende, kan yngle, skifte fjer og trække.
                        
                     
         
               2.
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Søgsmålsgrundene og de væsentligste argumenter fremgår af stævningen.
   
      (1)  EFT L 206 af 22.7.1992, s. 7.
   
      (2)  EFT L 103 af 25.4.1979, s. 1.